b'\n_START_ARTICLE_\nKininis garnys\n_START_SECTION_\nI\xc5\xa1vaizda\n_START_PARAGRAPH_\nVidutinio dyd\xc5\xbeio garninis pauk\xc5\xa1tis. K\xc5\xabno ilgis 65 \xe2\x80\x93 68 cm, o svoris 390 \xe2\x80\x93 540 g. Plunksn\xc5\xb3 danga baltos spalvos. Antsnapis pilkas, posnapis geltonas. Rainel\xc4\x97 geltona. Plikos odos plotas tarp snapo ir aki\xc5\xb3 geltonai \xc5\xbealias. Kojos tamsiai \xc5\xbealios, letenos geltonai \xc5\xbealios. Kuodas vir\xc5\xa1 11 cm ilgio, tankus. Kr\xc5\xabtin\xc4\x97s plunksnos ilgos ir purios. Tuoktuvi\xc5\xb3 metu snapas tampa geltonai oran\xc5\xbeiniu, rainel\xc4\x97 ry\xc5\xa1kiai \xc5\xbeydra, kojos juodomis o letenos geltonomis.\n_START_SECTION_\nPaplitimas\n_START_PARAGRAPH_\nVeisimosi arealas - Rusijos Tolimuosiuose Rytuose, \xc5\xa0iaur\xc4\x97s Kor\xc4\x97joje, Piet\xc5\xb3 Kor\xc4\x97joje, Kinijoje. Nesiveisimo arealas \xe2\x80\x93 Taivane, Honkonge, Japonijoje, Filipinuose, Vietname, Malaizijos rytuose, Singap\xc5\xabre, Indonezijoje ir Brun\xc4\x97juje. \xc5\xbdiemoja Visaj\xc5\xb3 salyno rytuose.\n_START_SECTION_\nBiologija\n_START_PARAGRAPH_\nBiotopas \xe2\x80\x93 seklios estuarijos, j\xc5\xabros u\xc5\xbeliejamos dumbl\xc4\x97tos seklumos ir \xc4\xaflankos, ry\xc5\xbei\xc5\xb3 laukai ir \xc4\xaf\xc5\xbeuvinti tvenkiniai. Minta smulkia \xc5\xbeuvimi, krevet\xc4\x97mis, krabais ir vabzd\xc5\xbeiais. Grobio ie\xc5\xa1ko pavieniai arba nedidel\xc4\x97se grup\xc4\x97se, atosl\xc5\xabgio metu. Potvynio metu ilsisi mangrovi\xc5\xb3 med\xc5\xbeiuose._NEWLINE_Peri mi\xc5\xa1riose kolonijose kartu su pilkaisiais garniais, ma\xc5\xbeaisiais baltaisiais garniais, ibi\xc5\xa1kaisias garniais, baltasparniais garniais, naktikovais, kormoranais, kirais, alkiniais ir atlantiniais mormonais. Lizd\xc4\x85 krauna med\xc5\xbeiuose, kr\xc5\xabmuose ir ant uol\xc5\xb3. Lizd\xc4\x85 krauna i\xc5\xa1 \xc5\xa1ak\xc5\xb3 ir sausos \xc5\xbeol\xc4\x97s. D\xc4\x97tyje 3 \xe2\x80\x93 4 \xc5\xbeydrai \xc5\xbeali kiau\xc5\xa1iniai. Inkubacija trunka 24 \xe2\x80\x93 26 dienas. T\xc4\x97vai jaunikliais r\xc5\xabpinasi 40 dien\xc5\xb3._NEWLINE_Kartos trukm\xc4\x97 6,6 m.'